cyanic-selkie/wikianc huggingface dataset:
Uvularer
Det er kun én uvular konsonant i norsk, nemlig skarre-r-en, og den opptrer kun i vestlandsdialekter.
Jianlibao
Jianlibao er et leskedrikkmerke fra Foshan i provinsen Guangdong i Folkerepublikken Kina. Selskapet ble etablert i 1984. Jianlibao var i 1990-årene en av de bestselgende i Kina, på linje med Coca-Cola og Pepsi.
Jan Raas
Han tok 115 seirer, blant annet verdensmesterskapet i 1979, tre av monumentene; Flandern rundt i 1979 og 1983, Paris-Roubaix i 1982 og Milano-Sanremo i 1977, fem seire i Amstel Gold Race og ti etappeseire i Tour de France.
Raas var en taktiker av rang i tillegg til å være en meget god spurter. Han hadde problemer når man kom til lange og harde stigningene, men var meget sterk på små bakker som karaktiserer klassikerne i nord.
Karriere
Raas var sønn av en bonde og ett av 10 barn. Han var ikke interessert i sykling før han, etter avsluttet skolegang som 16 åring, fikk sin første racersykkel. Han startet da å konkurrere i juniorklassen og tok sin første seier i Damme, Belgia den 21. juli 1969. Påfølgende suksess som amatør, inkludert etappeseire i Olympia Tour og det nasjonale mesterskapet, gjorde at Peter Post, sjef for det profesjonelle TI-Raleigh laget, ga Jan Raas tilbud om kontrakt i 1975.
I 1977 syklet han for Frisol. Seire i store løp som Milano-Sanremo og Amstel Gold Race gjorde at Post revurderte og Raas var tilbake for TI-Raleigh i 1978. Raas ble den med størst innflytelse på suksessen til laget på slutten av 70-tallet og begynnelsen av 80-tallet. Han hadde en delt kapteinrolle med Gerrie Knetemann. Laget hadde også andre gode syklister som Joop Zoetemelk, Ludo Peeters, Cees Priem og Henk Lubberding.
Raas’ høydepunkter for resten av karrieren inkluderer hans verdensmestertittel på hjemmebane i Valkenburg i 1979, der han spurtslo den tyske syklisten Dietrich Thurau – "Didi" Thurau foran 200 000 tilskuere. Han vant Amstel Gold Race fire ganger til, noe som gir ham rekorden med 5 seire. Amstel Gold Race var Raas sitt favorittløp: “Amstel Gold Race var laget for meg, jeg hadde ingen egenskaper som klatrer, men de korte og harde Limburg-bakkene var som skapt for meg”, uttalte han. Han vant Paris-Roubaix i 1982, i sitt syvende forsøk, mye takket være god innsats fra laget og da spesielt Ludo Peeters.
Han veltet stygt i 1984-utgaven av Milano-Sanremo, skadet ryggen og indre organer, og kom aldri tilbake til sin beste form. Han greide allikevel å vinne en etappe i Tour de France i 1984. Etter dette mistet han motivasjonen og han la opp som syklist 28. mai 1985 etter et kriteriumsritt i Hansweert den foregående dagen.
Raas’ kunnskaper gjorde det naturlig å gå inn som leder og han ble sportsdirektør for Kwantum-laget. Raas fant sponsorer når gamle trakk seg ut og laget fikk vekselvis sponsorer som SuperConfex, Buckler, WordPerfect, Novell og til slutt Rabobank.
Raas og hans kone Anja var utsatt for et bevæpnet ran i deres hjem i mars 1994 og Raas bestemte seg for at han ikke kunne fortsette å være lange perioder hjemmefra. Han gikk fra å være sportsdirektør til å bli team manager da Rabobank ble hovedsponsoren i 1995. Han ble i denne stillingen frem til slutten av 2003, da sponsoren mente at det var uoppløselig uenigheter og dette førte til hans avgang.
Boten Anna
«Boten Anna» er en singel fra albumet LOL <(^^,)> med den svenske eurodance-artisten Basshunter, utgitt i 2006. «Boten Anna» var Basshunters debutsingel, og låten ble en hit i flere europeiske land bl.a. Sverige, Norge, Finland, Danmark, Nederland, Tyskland og Polen. Låten har toppet hitlistene i en rekke land. I Norge lå låten 22 uker på VG-lista med tredjeplass som beste plassering. Etter utgivelsen av singelen ble Basshunter en populær artist og fikk mye oppmerksomhet. Sangen ble også kåret til årets russesang i 2006 og «Årets landeplage» av NRK i 2006. Låten var også den mest populære sangen under The Gathering, forkortet til TG i 2006.
Tema
«Boten Anna» ble laget på bare seks timer av Basshunter med programmet FL Studio. Dagen etterpå ble sangen lagt ut på internett, hvor den ble lastet ned 30 000 ganger.
Teksten handler om en kvinnelig IRC-bruker som forveksles med en IRC-bot, Basshunter finner senere ut sannheten, men hun vil alltid forbli en bot i hans øyne. Sangen er basert på en virkelig hendelse, dette forklarte Basshunter til den finske nettavisen stara.fi. Låten handler om da Basshunters kompis ville lage en chattkanal med chatteprogrammet IRC. Kanalen ble kalt for #BassHunter.se laget med IRC-nettverket QuakeNet. Hans venn sa at han ville installere en bot, med administrative evner for å holde orden på kanalen med navnet #Anna. Det trodde Jonas (Basshunter) på. Men Anna var faktisk Jonas sin venns kjæreste, som først kom frem etter at Anna hadde sendt en melding til Jonas, han trodde det først var en spøk og svarte tilbake med en «frekk melding». Kort tid etterpå forklarte kameraten hans at kjæresten ble opprørt.
Begrepet «bot» har forvirret mange som tror at sangen handler om en båt, fordi uttalen er lik og IRC-relaterte begreper ikke er spesielt godt kjent blant folk flest. Faktisk er det en forkortelse av robot, vanligvis uttalt med en kort å-lyd, som i dette tilfellet er rettet mot en automatisk operatør på IRC-systemet. Dn dobbelte betydningen av ordet «kanal» (IRC-kanal) er ofte forvekslet med kanal.
Utvikling
Senere, i midten av 2006, ble Boten Anna lansert i andre land som USA, Tyskland, Frankrike og Nederland. Det ble laget flere etterligninger på Boten Anna i Nederland med den samme melodien, men med en ny tekst. Det ble kalt «Ik heb een boot» («Jeg har en båt»). Det ble til og med laget musikkvideo til sangen. Basshunter følte at dette var et tyveri av hans egen sang. Parodier ble også laget i mange andre land som Tyskland, Danmark, Island, Polen, Israel og Norge. Basshunter laget også selv en tysk versjon av sangen med navnet «Ich kenn ein bot».
Senere ble «Boten Anna» skrevet om til engelsk med et annet tema, låten ble kalt for «Now You're Gone». I Storbritannia nådde låten førsteplass på den britiske singellisten fem uker på rad, fra 13. januar 2008. Dette fører låten inn på andreplass blant alle svenske låter gjennom tidene i Storbritannia, bare slått av ABBA «Dancing Queen» som toppet listen i seks uker i 1976. Den 20. januar 2008 var det for første gang to svenske artister på den britiske topp-10 listen: Basshunter på førsteplass og Robyn med «Be Mine» på tiendeplass.
Musikkvideo
Videoen starter med at Basshunter skriver på sin IRC-kanal. Basshunter kjører deretter en pedalbåt nedover byelven i Malmö, båten kalles ofte en «bass hunter» på engelsk, dette er en båt som vanligvis brukes til å fiske abbor med, «bass» er fiskens navn på engelsk. Bokstaven «A» på båten er for å skille den fra de andre utlånte båtene. Mange tror at Basshunter synger om denne båten i elven, men han synger egentlig om en IRC-bot med navnet Anna. Etterpå kjører han en gul bil på veien, straks er han DJ foran et stort publikum. Tilslutt får han meldingen fra denne boten på sin IRC-kanal, om at hun ikke er en båt, men en vakker ukjent jente som han aldri har møtt før. Hun drar til konserten hvor Basshunter er DJ og de ender sammen i den gule bilen og kjører videre på veien.
Formater og sporlister
Maxi Single (29. mai 2006)
CD Single (4. september 2006)
Bruce Bawer
Bruce Bawer (født 31. oktober 1956 i New York) er en amerikansk litteraturkritiker, poet og forfatter som er eller var bosatt i Norge. Hans bøker og øvrige skribentvirksomhet har omhandlet litteratur, homofiles situasjon, kritikk av konservative kristne grupper i USA og i senere særlig kritikk av islam og muslimsk innvandring til Europa. Bawer har blitt beskrevet som islamofob og spreder av konspirasjonsteorier som Eurabia.
Karriere
Bruce Bawer har en PhD-grad i engelsk fra State University of New York at Stony Brook og har senere jobbet som anmelder, essayist og forfatter.
Bawer har jobbet for organisasjonen Human Rights Service.
Bøker
I 1993 utga han boken A Place at the Table: The Gay Individual in American Society. Den kritiserte både den amerikanske høyresiden for motstand mot homofil livsstil, men også deler av venstresiden og homobevegelsen for å legge for mye vekt på en ekshibisjonistisk og konfronterende stil.
Boken Stealing Jesus: How Fundamentalism Betrays Christianity i 1998 var et oppgjør med amerikanske kristenfundamentalister. Bawer hevder denne kristendomsformen ikke går tilbake til den opprinnelige kristendommen, men er et fenomen som oppsto på attenhundretallet.
I boken While Europe Slept skriver Bawer at «politisk korrekte» i Europa støtter opp under islamsk fundamentalisme og at muslimer misbruker Europas velferdsordninger for å finansiere ekstremisme. Bawer hevder at muslimer er i ferd med å ta over Europa, og at dette kan skje i løpet av 30 års tid, og hevder videre at dette bør unngås ved å avskaffe det han kaller en «politisk korrekt og multikulturalistisk doktrine».
I 2012 utga Bawer boken The Victims’ Revolution: The Rise of Identity Studies and the Closing of the Liberal Mind om deler av amerikansk akademia som han blant annet kritiserer for å legge vekt på en smal, overfladisk og politisk ladet forståelse av gruppeidentitet på bekostning av reell kunnskapssøking. Undertittelen er en parafrasering av Allan Blooms bok The Closing of the American Mind.
Queen Maud Bay
Bukta er oppkalt etter Dronning Maud av norske hvalfangere en gang før 1922. King Haakon Bay ligger like i nærheten.
Bruce Bawer
Aviser og tidsskrifter
Bruce Bawer har blant annet skrevet for The New York Times Book Review, Washington Post Book World, The Wall Street Journal, The Hudson Review, City Journal, The American Scholar, Wilson Quarterly og The Chronicle of Higher Education.
Breivik-saken
Bawer ble nevnt av 22 ganger Anders Behring Breivik i hans «manifest», 2083 – A European Declaration of Independence, hvor han oppgav Bawer som et av sine viktigste ideologiske forbilder. I Wall Street Journal skrev Bawer at «det er skremmende å tenke på at bloggposter jeg har skrevet hjemme vest i Oslo de siste årene leses og kopieres av en som skulle bli massemorder«. Bawers navn dukket opp i manifestet kun i artikler skrevet av Fjordman som Breivik kopierte i deres helhet. I World Affairs Journal skriver James Kirchick at «Breivik siterte Bawer in sitt manifest tjueto ganger — men alltid i tekster bokstavelig kopiert fra en annen forfatter.»
I leserkommentarer på websiden document.no hadde Breivik tatt avstand fra Bawer fordi Bawer er homofil og fordi Bawer ifølge Breivik «er en liberal anti-Jihadist og ikke en kulturkonservativ på mange områder». Før Breivik-rettssaken ble Bawer samt flere andre islamkritikere innkalt som ekspertvitner, noe som ble betraktet som et forsøk på å assosiere dem i folkets øyne med massemorderen og dermed diskreditere deres standpunkter. Han var blant de fleste som nektet å vitne.
I boken The New Quislings sammenligner Bawer den norske venstresiden med Vidkun Quisling, og hevder at den har brukt terrorangrepet i Oslo for å stanse kritikk av islam.
Bruce Bawer introduserte Peder Are Nøstvold Jensen («Fjordman», hyppig sitert av Breivik) for den amerikanske konspirasjonsteoretikeren Robert Spencer under en konferanse i Haag, Nederland, 2006.
Knausen (Hov i Viksdalen)
Knausen er et fjell i Viksdalen i Sunnfjord kommune. Fjellet ligger ved Hov, på sørsiden av Eldalsdalen. Toppen er et populært turmål med god utsikt over store deler av dalføret.
I 2008 ble det for første gang arrangert motbakkeløp på fjellet, dette var gjort i sammenheng med 70-årsmarkeringen av veien over Gaularfjellet.
Karin Hafstad
Hun var medlem av Unge Høyres sentralstyre fra 1965 til 1969 og satt i Høyres landsstyre. Hun engasjerte seg for demokrati og menneskerettigheter og tok initiativet til «Flagg for Tsjekkoslovakia»-aksjonen under Prahavåren i 1968. I 1963 dannet hun Enslige mødres vennering, en organisasjon som skulle hjelpe enslige, ugifte mødre til å beholde sine barn, dersom mødrene selv ønsket det. Hun var selv gift og hadde barn.
Hun var formann i Høyrekvinners Landsforbund fra 1975 til 1979.
Fra hun gikk ut av gymnaset til hun ble politiker på fulltid, arbeidet hun som sekretær. Etter tiden på Stortinget arbeidet hun som informasjonskonsulent, senere førstekonsulent i Vegdirektoratet.
Bosnia-Hercegovinas herrelandslag i fotball
Bosnia-Hercegovinas herrelandslag i fotball (bosnisk: Nogometna/Fudbalska reprezentacija Bosne i Hercegovine; på kyrillisk: Ногометна/Фудбалска репрезентација Босне и Херцеговине) er det nasjonale fotballaget i Bosnia-Hercegovina. Det styres av Bosnia-Hercegovinas fotballforbund. Frem til 1992 spilte bosniske fotballspillere for Jugoslavia. Hjemmebanen til landslaget er Bilino Polje i Zenica.
Glenn Whelan
Han har tidligere spilt for Manchester City og Sheffield Wednesday, samt på leiebasis for Bury.
Landslaget
Whelan debuterte for det irske landslaget i mai 2008 i en kamp mot. Landslagstrener Giovanni Trapattoni tok Whelan med i den irske troppen til Fotball-EM 2012.
Han ble tatt ut i s EM-tropp til EM i Frankrike 2016.
Lucy Lawless
Lucy Lawless (født Lucille Frances Ryan 29. mars 1968 i Mount Albert i Auckland på New Zealand) er en newzealandsk skuespiller og sanger, kjent for sin hovedrolle i TV-serien Xena: Warrior Princess, som ble produsert mellom 1995 og 2001.
Tidlig liv og utdanning
Lucy Lawless er det femte av syv barn som Frank og Julie Ryan fikk. Hun har fem brødre og en søster, og begynte med skuespill på ungdomsskolen. Hun ville bli opera-sanger frem til hun var 16 år gammel, men sluttet da hun skjønte at de måtte overholde en streng diett og ikke kunne være ute hele natten. Ved Auckland University, studerte hun språk i et år. Hun sluttet så, og reiste til Europa med sin kjæreste Garth Lawless, for å reise i Tyskland og Sveits. Paret dro så til Australia, der hun jobbet en kort periode som gullgraver.
Familie
19 år gammel ble hun gravid med Garths barn. I 1988 giftet hun og Lawless seg i Kalgoorlie, Australia. De returnerte til New Zealand og fikk datteren, Daisy Lawless (15. juli 1988). Paret ble skilt i 1995. Lawless giftet seg så med Xena-produsenten Robert Tapert, 28. mars 1998. Lawless og Tapert har to sønner: Julius Robert Bay Tapert (født 16. oktober 1999) og Judah Miro Tapert (født 7. mai 2002), begge født i Auckland, New Zealand.
Xena: Warrior Princess
I 1994 spilte Lawless i Hercules and the Amazon Women, piloten for serien Hercules: The Legendary Journeys. I episoden spille hun en mann-hatende kriger ved navn "Lysia". Hennes nøkkelrolle fikk hun da hun ble bedt om å spille en kriger-kvinne med navn "Xena" i en senere episode i mars 1995. Hun spilte Xena i to episoder til i seriens første sesong.
"Xena"-karakteren endret seg gjennom flere Hercules-episoder, og ble populær nok til at en spin-off-serie ble skapt: Xena: Warrior Princess debuterte 4. september 1995.
Xena, ble en hit, og serien fortsatte i seks sesonger, noe som gjorde Lawless til en internasjonal kjendis. Hun spilte til og med seg selv på The Simpsons.
Battlestar Galactica
I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Miniserien ble etterhvert pilot for en ny science fiction-serie, hvor Lucy Lawless dukket opp i sesong to i rollen som «D'Anna Biers»/«Cylon nr 3». Gjesterollen fortsatte ut serien, hvor Lawless spilte flere forskjellige utgaver av «Nummer 3». Battlestar Galactica ble filmet for det meste i Vancouver, Canada, og varte i fire sesonger.
Sangkarriere
Since sin rolle som "Xena", har Lawless holdt på med en ny sangkarriere etter å ha vært med som deltaker i tv-programmet Celebrity Duets. Hun gjorde sin debut på the Roxy i Hollywood 13. januar 2007, og ble mottatt av utsolgt saler på flere konserter.
Diskografi
Liste med CD-er:
Utmerkelser, priser og nominasjoner
Lawless ble i 2004 utnevnt til medlem av New Zealands fortjenstorden. Hun har også mottatt Saturn Award (Academy of Science Fiction, Fantasy & Horror Films, USA) og ble i 1997 nominert til Best Genre TV Actress for sin rolle i Xena: Warrior Princess.
Utvalgt filmografi
Listen under er ikke komplett, se Internet Movie Database – Lucy Lawless
Trivia
Lawless ble spurt av Peter Jackson om å stille på audition for rollen som "Galadriel" in "Lord of the Rings", men avslo fordi hun var gravid og det ville sinke produksjonen av filmen.
I 1997 ble Lawless utnevnt til en av de "50 Most Beautiful People in the World" av People magasinet. Noen dager tidligere, 6. mai 1997, eksponerte Lawless ufrivillig et av sine bryst da hun sang den amerikanske nasjonalsangen ved en NHL ishockey-kamp i Anaheim, California mellom Mighty Ducks og Detroit Red Wings. Lawless ble sitert i Newsweek: «''Obviously, I was mortified... It was quite a bit more exposure than I want.''»
Hun er ikke i slekt med Blackie Lawless, frontfiguren i heavy metal-gruppen W.A.S.P.
Astronomisk tilknytning
Planeten kjælenavn "Xena" ble brukt masse i media. Så populær var navnet at når New Scientist undersøkte hvilket navn folk flest foretrakk på den 10. planeten, ble "Xena" rangert som nr. 4. Lawless ringte Mike Brown i desember 2005 for å takke han for hans "senseless act of beauty," og hevdet at hun "never dared hope [the name] would stick.".
Selv om planeten "Xena" nå er offisielt kjent som "Eris", gjorde Brown en indirekte æresbevisning til Lawless ("lovløs") ved å oppkalle Eriss måne Dysnomia etter den greske gudinnen for lovløshet.
Częstochowa
Częstochowa er en by i det sørlige Polen ved elven Warta i det schlesiske voivodskap, skjønt byen har historisk sett tilhørt regionen Lille-Polen. Den har status som distriktsnivåby.
Jarl Magnus Riiber
Jarl Magnus Riiber (født 15. oktober 1997 i Oslo) er en norsk kombinertløper som representerer Idrettslaget Heming. Han vant verdenscupen i kombinert 2018/19, 2019/20, 2020/21 og 2021/22. I sesongen 2019/20 vant han 14 enkeltseiere i verdenscupen. Riiber har per sesongen 2022/23 vunnet 57 enkeltrenn i verdenscupen. Han har åtte VM-gull, han vant individuelt VM-gull i 2019 og 2021 og gull i lagkonkurransen de samme år og fire VM-gull i 2023.
Częstochowa
Częstochowa er kjent for klosteret Jasna Góra der det verdenskjente Maria-ikonet Den sorte Madonna er oppbevart. Byen trekker til seg årlig millioner av pilegrimer fra hele verden, og er hovedsenteret for Maria-kulten i Polen. Av den grunn regnes byen av mange for å være Polens åndelige hovedstad.
Byens navn
Byens navn betyr Częstochs sted og kommer fra fornavnet Częstoch som i middelalderdokumenter også gjengis som Częstobor eller Częstomir. Alternative stavemåter på polsk for dette bynavnet er Czanstochowa (belagt i 1220) eller Częstochow (1382, 1558).
Jarl Magnus Riiber
Biografi
Jarl Magnus Riiber er sønn av John Riiber (f. 1965), tidligere kombinertløper og Ann Kristin Sætre fra Ørsta. Hans eldre bror, Harald Johnas Riiber (f. 1995), er også tidligere kombinertløper. Sammen med samboeren Sunna Tryggvadóttir har Jarl en datter som heter Ronja Riiber.
2014-2015 junior
Under Junior-VM på ski 2015 i Almaty tok Riiber to individuelle gull og en i bronsemedalje i lagkonkurransen. Første gullmedaljen kom under den individuelle 10 kilometeren, som han vant foran østerrikeren Paul Gerstgraser og tyske Jakob Lange. Riiber gjentok gullet på 5-kilometeren, der han vant foran Lange og estiske Kristjan Ilves.
Senior
Riiber vant sitt første norgesmesterskap 14. november 2015 på Beitostølen. Han startet med en ledelse på 42 sekunder på Håvard Klemetsen etter hopprennet i Midtstubakken, og var i mål 14,4 sekunder foran samme mann. Magnus Krog hadde beste langrennstid, men klarte kun gå opp fra 13.-plass til bronsemedalje, 27,3 sekunder bak Riiber.
Riiber tok sin første verdenscupseier 6. februar 2016 i Holmenkollen, og ble tildelt kongepokalen.
Han tok sølv under vinter-OL 2018.
Under NM i kombinert i Midtstubakken og på Beitostølen i november 2018 vant han både sprint og 10 km Gundersen. For seieren i 10 km Gundersen ble han tildelt kongepokalen.
Under VM 2019 i Seefeld ble han verdensmester da han vant normalbakke + 10 km. Dette var det første norske individuelle VM-gullet siden Bjarte Engen Vik vant i 2001. Riiber var også med på Norges lag som vant 4 × 5 kilometer stafett/normalbakke. Riiber og Jan Schmid gikk på Norges lag som tok sølv på lagsprinten. Riiber vant også verdenscupen i kombinert 2018/19.
I oktober 2019 ble han kåret av journalistene som deltar på det årlige Forum Nordicum til «Nordic Ski King» for 2018/19-sesongen, som første kombinertutøver noensinne. Riiber ble første nordmann som vant Kombinerttrippelen sammenlagt i Seefeld i 2020.
Riiber vant verdenscupen i kombinert 2019/20, noe som ble klart allerede med fire gjenstående renn av sesongen. Riiber vant totalt 14 renn og slo Hannu Manninens gamle rekord på tolv verdenscupseiere i løpet av en sesong.
I 2022 kom Riiber på delt andreplass i NM i skihopping stor bakke i Holmenkollbakken.
Se også
Liste over mestvinnende verdenscupvinnere i skisport
Marisa Tomei
Marisa Tomei (født 4. desember 1964 i Brooklyn i New York City) er en amerikansk skuespiller.
Tomei vant Oscar for beste kvinnelige birolle for rollen som Mona Lisa Vito i filmen Min kule fetter Vinny (1992). Hun hadde også en rolle i sesong 1 av TV-serien Kaos på college.
Buffy Sainte-Marie
Buffy Sainte-Marie (født Beverly Sainte-Marie, 20. februar 1941) er en canadisk musiker og folkesanger, komponist og skuespiller, kunstner og politisk aktivist av indiansk avstamning. Hennes vokal er preget av sterk vibrato.
Sainte-Marie ble født i Piapot Cree-reservatet i Qu'Appelle-dalen i den kanadiske provinsen Saskatchewan. Senere ble hun adoptert og vokste opp i USA i Maine og i Wakefield i Massachusetts. Hun har en doktorgrad i bildende kunst ved Universitetet i Massachusetts og diplom som lærer og i østlig filosofi.
Tidlig karriere
I 1962, da Sainte-Marie var tidlig i tyveårene, turnerte hun alene i ulike konserthus, folkemusikkfestivaler og på reservater for urbefolkningene over hele USA og i Canada, foruten at hun også opptrådte i Europa. Hun tilbrakte betydelig tid i kafeene i sentrum av Toronto, Canada i det gamle distriktet Yorkville, og i New Yorks Greenwich Village som utgjorde en del av folkemusikkscenen fram til midten av 1960-tallet. Her opptrådte hun ofte sammen med andre canadiske artister som Leonard Cohen, Joni Mitchell, og Neil Young.
Sainte-Marie fikk hurtig et omdømme som en dyktig låtskriver, og mange av hennes første sanger som blant annet «Until It's Time For You To Go», ble gjort til hits av andre sangere, blant annet Barbra Streisand, Elvis Presley, Sonny and Cher, Chet Atkins, Roberta Flack, Janis Joplin og Glen Campbell.
Hennes debutalbum, It's My Way!, ble utgitt av plateselskapet Vanguard Records i 1964, og hun ble deretter utnevnt til beste nykommer av det amerikanske musikkmagasinet Billboard. Dette albumet inneholdt også den kjente protestsangen «Universal Soldier», som senere ble en internasjonal suksess for den engelske folkevise- og protestsangeren Donovan.
I 1967 utga Sainte-Marie albumet Fire and Fleet and Candlelight som inneholdt hva som har blitt sett på som den endelige fortolkningen av den tradisjonelle sangen «Lyke-Wake Dirge» og hennes egen sang «Now That the Buffalo's Gone», en protest mot bruddene på løfter og avtaler med Amerikas urbefolkning. Blant hennes andre sanger var «Mister Can't You See» som kom høyt på listene i 1972, «He's an Indian Cowboy in the Rodeo» og «Soldier Blue», som var filmmusikken til filmen av samme navn.
På slutten av 1960-tallet benyttet hun en Buchla-synthesizer til å spille inn albumet Illuminations, som ikke fikk større oppmerksomhet. «Folk var mer forelsket i bildet av Pocahontas med en kassegitar,» kommenterte hun senere i et intervju i 1998.
Sainte-Marie giftet seg med musikeren og produsenten Jack Nitzsche i 1969. Mellom 1976 og 1981 var hun regelmessig gjest i barne-TV-programmet Sesame Street for å gi unge nordamerikanske fjernssynseere et inntrykk av hvordan prærie- og pueblo-indianerne lever. Hun opptrådte ofte sammen med sin sønn Dakota Starblanket Wolfchild.
Hennes sang «Up Where We Belong», som hun skrev sammen med Will Jennings og Jack Nitzsche, ble spilt inn av Joe Cocker og Jennifer Warnes for filmen En offiser og en gentleman, og den vant en Oscar for beste sang i 1982.
I 1992 hadde hun selv en rolle i fjernsynsfilmen The Broken Chain sammen med Pierce Brosnan.
Senere karriere
I 1992, etter en 16-åring pause fra plateinnspillinger, utga hun albumet Coincidence and Likely Stories. Hun spilte det inn i sitt eget hjem ved hjelp av en computer, og det inneholdt politiske ladede sanger som «The Big Ones Get Away» og «Bury My Heart at Wounded Knee», som begge var krasse kommentarer til den fortsatt vanskelige situasjonen for Amerikas urbefolkning. I 1996 fulgte hun opp med albumet Up Where We Belong, hvor hun på nytt spilte inn et antall av sine beste sanger i «unplugged» og akustiske versjoner, blant annet også «Universal Soldier».
Buffy Sainte-Marie er også utøvende billedkunstner og har stilt ut i Glenbow Museum i Calgary, Canada Winnipeg Art Gallery, Canada Emily Carr Gallery i Vancouver, Canada og American Indian Arts Museum i Santa Fe i USA.
Hun er aktiv tilhenger av bahai-religionen.
Sensur
Sainte-Marie har hevdet at hun ble svartelistet, og at hun sammen med andre politisk aktive amerikanske indianere ble boikottet i løpet av 1970-tallet.
«Jeg fant ut ti år senere, på 1980-tallet, at (president) Lyndon B. Johnson hadde skrevet brev som lovpriste radiostasjoner som undertrykte min musikk,» sa hun intervju i 1999 med avisen Indian Country Today. «I løpet av 1970-tallet ble ikke bare protestbevegelsen gjort uvirksom ('put out of business'), men hele den amerikanske urbefolkningen ble angrepet.»
I tillegg har hun hevdet hun at hennes plater forsvant i USA. Tusener av folk ønsket å kjøpe platene hennes på konserter, og selv om platedistributøren hevdet at platene var sendt, var det ingen som visste hvor de var. «Jeg ble gjort uvirksom i USA,» har hun sagt.
Æresbevisninger
Frankrike navnga Buffy Sainte-Marie som beste internasjonale sanger i 1993. Det samme året ble hun utvalgt av Forente nasjoner for proklamere offisielt Det internasjonale året for urbefolkninger.
Hun ble innvalgt til Juno Hall of Fame for sin livslange fortjeneste for musikken i 1995 og vant prisbevisningen Gemini Award i 1997 for fjernsynsforestillingen Buffy Sainte-Marie: Up Where We Belong.
Hun fikk en pris for livslang prestasjon fra National Aboriginal Achievement Foundation i Canada i 1998, og ble også utnevnt til offiser av Order of Canada. I 2019 ble hun forfremmet til companion av Order of Canada. I 1999 mottok hun en stjerne på Canadas Walk of Fame.
Colón (Uruguay)
Colón er en by i Lavalleja-departementet i det sørlige Uruguay. Byen hadde om lag 180 innbyggere i 2011.
Navn
Navnet Colón kommer fra oppdageren Christofer Columbus (spansk: Cristóbal Colón).
Befolkning
Kilde:
Vitality Innovation
Vitality Innovation AS er et norsk selskap, hjemmehørende i Larvik. Det er et utviklingsselskap som fokuserer på produkter som forbedrer helsen og ytelsen hos dyr. Vitality Innovaton AS har startet med å markedsføre sine patenterte kostholdsprodukter til hunder, hester, katter og kalv gradvis i hele verden. Prouktene skal fremme helsen og basere seg på ingredienser som er naturlige for dyrene.
Det ble startet i 2004 av Dr. Scient. Frode Brakstad og Cand. oecon. Morten H. Raaholt. Stifterne har kompetanse og erfaring innenfor organiske syrer og salter av disse. De har deltatt i utviklingen av produkter for forskjellig bruk blant annet for dyr og fisk innenfor Norsk Hydro ASA.
René Tirard
Tirard vant en olympisk sølvmedalje i friidrett under Sommer-OL 1920 i Antwerpen. Han var med på det franske stafettlaget som kom på andreplass på 4 x 100 meter stafett med tiden 42,6 bak USA som satte ny verdensrekord med 42,2. De andre på laget var René Lorain, René Mourlon og Émile Ali-Khan.
Estrella (meksikansk øl)
Estrella er et meksikansk ølmerke av type pilsner som blir produsert av Grupo Modelo i Guadalajara. Produksjonen startet på slutten av 1800-tallet i bryggeriet Cervecería Estrella (i dag Cervecería Modelo i Guadalajara) som Grupo Modelo overtok i 1954.
Waima
Lokalt bli Waima styrt av myndighetene i Waitakere City Council.
Ifølge folketellingen i 2001 er befolkningen i Waima på 2316.
Epigrafikk
En epigrafikk er enhver form for tekst, fra et enkelt grafem (som et merke på en kopp med bumerket til handelsmannen som fraktet varen) til lange dokumenter (som en avtale, et litterært tekststykke, eller en hagiografisk tilskrivelse). Epigrafikk overlapper tidvis andre fagområder som numismatikk (læren om mynter) eller som nevnt, paleografien. Mange inskripsjoner er korte sammenlignet med bøker. Media og grafemenes former kan være hva som helst: graveringer på stein eller metall, helleristninger på fjell, trykk i voks, preging i metall fra støpeform, maling på keramikk eller i fresko.
Historie
Epigrafikk som vitenskap har utviklet seg jevnt siden 1500-tallet. Prinsippene for epigrafikk kan variere fra kultur til kultur, og i dens begynnelse konsentrerte den seg ført om latinske inskripsjoner. Individuelle bidrag til faget fremme ble gjort av framragende epigrafer som Georg Fabricius (1516–1571); August Wilhelm Zumpt (1815–1877); Theodor Mommsen (1817–1903); Emil Hübner (1834–1901); Franz Cumont (1868–1947); og Louis Robert (1904–1985).
Egyptiske hieroglyfer ble benyttet før løse gåten med Rosettastenen som var en svart granittblokk med tre forskjellige språk i tre ulike skrifter: klassisk gresk, demotisk egyptisk og klassiske egyptiske hieroglyfer. Verket ble løst av den franske forskeren Jean-François Champollion og den britiske forskeren Thomas Young.
Dansken Vilhelm Thomsen løste i tiden 1893–1896 noen innskrifter som var blitt funnet ved elven Orkhon i Mongolia kunne han påvise at de var skrevet på gammeltyrkisk, og førte på den måten det tyrkiske folkenes historie og språk tilbake flere hundre år i tid, til tiden rundt 700 f.Kr.
Oldtidens greske epigrafikk har utfoldet seg i hendene på en annerledes gruppe med en ulik tekstkorpus. Det er to. Den første er Corpus Inscriptionum Graecarum hvor det er utgitt fire bind, igjen i Berlin, 1825-1877. Dette markerte det første forsøk på en omfattende publisering av gresk inskripsjoner kopiert fra over hele den gresktalende verden. Dette verket er siden blitt erstattet av et nytt. Det nye og mer moderne tekstkorpus er Inscriptiones Graecae, arrangert geografisk under kategoriene: forordninger, kataloger, ærestitler, gravinskripsjoner, og ulike skrifter; alle presentert på latin for å bevare den internasjonale nøytraliteten innenfor det klassiske feltet.
Det finnes også andre serier som Corpus Inscriptionum Etruscarum med etruskiske inskripsjoner, Corpus Inscriptionum Crucesignatorum Terrae Sanctae med korsfarerinskripsjoner, Corpus Inscriptionum Insularum Celticarum med keltiske inskripsjoner, Corpus Inscriptionum Iranicarum med iranske inskripsjoner og videre.
Geografiske områder
Tolkningen av mayaskrift gikk tapt som et resultat av den spanske erobringen av Mellom-Amerika. Imidlertid har nyere arbeid ved lingvister og epigrafer av mayaspråket avdekket en betydelig mengde informasjon i det komplekse skriftsystemet.
På slutten av 1700-tallet ble fønikiske innskrifter tolket, noe som åpnet et nytt felt for epigrafikken, og som ble fruktbar for hele det semittiske språkområdet. Dels har man funnet flere fønikiske skrifter, særlig i Nord-Afrika, såkalte puniske og nypuniske innskrifter, dels flere hebraiske innskrifter, da ikke bare fra senere tid, men også fra den israelittiske kongeperiode, blant annet Siloainnskriften fra 700-tallet f.Kr. som ble funnet i 1880.
Allerede før man utga den første omfattende samling av innskrifter fra klassisk oldtid i 1602, var man i Norden begynt å utvide epigrafikkens område da nordiske epigrafer begynte å samle inn runeinnskrifter og tolke dem. Denne grenen av epigrafikk var i lang tid begrenset hos et lite antall mennesker, og det var først på begynnelsen av 1900-tallet at det har framkommet vitenskapelig arbeid om runer i og utenfor Norden.
Samnordisk runetekstdatabase er et prosjekt ved Uppsala universitet som begynte i januar 1993. Prosjektets mål er å samle samtlige runeinskripsjoner både innenfor som utenfor Norden i en felles database for framtidens forskning. Databasen benyttes både innenfor runologi, språkhistorie og for andre vitenskapelige formål.
Lauritz Haaland
Lars Lauritz Larsen Haaland (født 1855, død 1938) var en norsk maler. Han var utdannet som skipsbygger i Bergen, men fikk etter hvert mer sans for billedskapende arbeid. Han fikk undervisning på Knud Bergsliens malerskole og på Statens håndverks- og kunstindustriskole. Han dro og på ulike studiereiser i Europa.
Hans skuter er så korrekt og nitid tegnet at de har funnet veien til våre sjøfartsmuseer som eksempler på forskjellige skipstyper. Han har gjennom sine malerier skildret de forskjellige fiskeriene, fartøytyper, bebyggelse, natur og livet blant kystbefolkningen rundt århundreskiftet.
Haaland var representert ved mange utstillinger, bl.a. Høstutstillingen 1884–1891, Chicago-utstillingen i 1887 og Fiskeriutstillingen i London 1893, der han fikk sølvmedalje. Haaland er i dag representert i flere billedgalleri og sjøfartsmuseer i Norge. Foruten til Tyskland solgte han også til England, Frankrike og Amerika. Et utsnitt fra hans maleri av skipet «Gjøa», «Gjøa i Nordvestpassasjen 1906», ble i 1972 brukt på et frimerke i serien Polarskuter.
Vraket i Ebeltoft Fiskerihavn
Vraket i Ebeltoft Fiskerihavn er et funn av et kravellbygd skip bygd i 1640, som kan ha blitt ødelagt av svenskene i slaget ved Ebeltoft 23. juli 1659. Spor etter brann og opphugging i vraket viser at det kan ha blitt berget og forsøkt opphugd før det ble oppgitt i Ebeltoft Vig.
Vraket
Det var dels mulig å rekonstruere vraket til dens opprinnelige størrelse på 12-15 meter i lengde og 4,8 meter i bredde, bare 60% av bunnpartiet og deler av sidene ble oppdaget og undersøkt. Spikerpinner som et bevis på klampbygging ble funnet i kjølbordene i flaket (den flate delen av bunnen i skroget), men de dendrokronologiske resultatene av trevirket viser at fartøyet kan ha blitt bygd i Norge, mer bestemt i Vennesla-Bjorvatn.
Bordkledningen i skroget besto av sagskårne bordganger av eik, deretter en forhud av furu. Kjølbordene på begge sider av kjølen var smale og tykkere, sammenføyd med kjølen med jernnagler og spantene med nagler av tre. Bare én bordplanke på 3,5 meters lengde ble funnet utenom spantene og kjølbordene. Bunnstokkene er mellom 2,3 og 3,3 meter lange. Muligens besto garneringen på innsiden av skroget av planker av furu.
Fartøyet som kan være en klampbygget skute, har blitt datert til cirka 1640.
René Lorain
René Lorain (født 19. mars 1900 i Reims, død 25. oktober 1984) var en fransk friidrettsutøver som deltok i de olympiske leker 1920 i Antwerpen.
Lorain vant en olympisk sølvmedalje i friidrett under Sommer-OL 1920 i Antwerpen. Han var med på det franske stafettlaget som kom på andreplass på 4 x 100 meter stafett med tiden 42,6 bak USA som satte ny verdensrekord med 42,2. De andre på laget var René Tirard, René Mourlon og Émile Ali-Khan.
Leme do Prado
Leme do Prado er en kommune i delstaten Minas Gerais i sørøstregionen av Brasil.
Mikkelfeltet
Mikkelfeltet er et gassfelt øst på Haltenbanken i Norskehavet. Utvinning av naturgass og naturgasskondensat fra Mikkelfeltet tok til i fast produksjon fra 1. oktober 2003. Equinor er operatør for Mikkelfeltet.
Mikkelfeltet ligger nord for Draugenfeltet og sør for Åsgardfeltet. Hovedforsyningsbasen ligger i Kristiansund, mens driftsorganisasjonen har hovedkontor i Stjørdal.
Transportdepartementet
Transportdepartementet kan referere til:
Mathias Hafele
Mathias Hafele (født 23. desember 1983 i St. Jakob, St. Anton am Arlberg) er en østerriksk tidligere skihopper.
Karmapa-kontroversen
Karmapa-kontroversen betegner uenigheten om hvem som er den korrekte reinkarnasjonen etter den 16. Karmapa i den tibetanske buddhistiske linjen Karma Kagyu og dermed skal inneha tittelen den 17. Karmapa.
Mathias Hafele
Han konkurrerte internasjonalt fra 2000 til 2007, hovedsakelig i kontinentalcupen, der han ble nummer 3 sammenlagt i 2005/06 og nummer 6 i 2004/05. Sin eneste plassering blant de ti beste i enkeltrenn i verdenscupen fikk han med 2.-plass i debutrennet i Engelberg 21. desember 2002. Han ble nummer 37 sammenlagt i verdenscupen i 2002/03, og ble samme sesong nummer 28 sammenlagt i den tysk-østerrikske hoppuka, men fikk siden bare tre renn til i verdenscupen.
Karmapa-kontroversen
To kandidater ble fremsatt som den 17. Karmapa. En ung munk ved navn Urgyen Trinley Dorje ble av Tai Situ Rinpoche, nummer 3 i rekken etter Karmapa, hevdet å være den korrekte inkarnasjonen. Tai Situ Rinpoche la frem et prediksjonsbrev som han hevdet den 16. Karmapa hadde skrevet som bevis for dette, noe Kunzig Shamar Rinpoche, nummer 2 i rekken etter Karmapa, tvilte på var autentisk og ønsket en vitenskapelig undersøkelse av for å avgjøre om det virkelig var ekte.
Dette ønsket ble ikke oppfylt da Dalai Lama, stikk i strid med tradisjonen, avgjorde at Urgyen Trinley Dorje var den korrekte inkarnasjonen av 16. Karmapa og dermed fikk tittelen 17. Karmapa. Den kinesiske regjeringen støttet også opp under Urgyen Trinley Dorje som den 17. Karmapa og offisielt proklamerte de han som «en buddha». Det at den kinesiske regjeringen i det hele tatt anerkjente en reinkarnasjon av en tibetansk lama var noe helt nytt da de hadde som politikk å ikke anerkjenne noen tibetanske lamaer.
Innsettingsseremonien tok plass i Tibet/Kina uten Shamar Rinpoche (se ekstern lenke) sin godkjennelse. Shamar Rinpoche fant og godkjente derimot Trinley Thaye Dorje som den 17. Karmapa. Trinley Thaye Dorje er anerkjent av mange høytstående tibetanske lamaer.
Stadio Luigi Ferraris
Stadio Luigi Ferraris er et stadion i Genova, Italia. Stadionet blir brukt som hjemmebane for fotballagene Sampdoria og Genoa, i tillegg arrangeres det også rugbykamper her. Luigi Ferraris ble ferdigstilt i 1911 og tar 38 879 tilskuere.
Øverbygd
Her ligger Øverbygd kirke fra 1867.
Kommunikasjon
Den nærmeste flyplassen er Bardufoss lufthavn. Bardufoss lufthavn ligger 40 kilometer fra Øverbygd sentrum. Flyselskapet SAS flyr strekningen Oslo-Bardufoss. Det kjøres flybuss mellom Bardufoss og Øverbygd som korresponderer med alle SAS-flyvninger.
Utdanning
Øverbygd har to skoler: Bjørkeng oppvekstsenter og Øvergård Montessoriskole. Bjørkeng oppvekstsenter består av barnehage, skole og SFO. I 2008 var det omtrent 100 barn og unge i oppvekstsenteret fordelt med 21 barn i barnehagen og 68 i skole/SFO. Barnehagen og SFO skal ha en god del samarbeid og ligger ved siden av hverandre. Skolen er en fådelt 1.-10 skole. 1 og 2 klasse er slått sammen,3.-4. 5.-7., 8.-9. og 10 går alene. De sammenholdte klassene er delt i basisfagene norsk, matematikk og engelsk. Skolen har de senere årene hatt fokus på lese- og skriveferdigheter samt realfag. Skolen har kroppsøving og friluftsliv som en viktig del av utdannelsen. Mellomtrinn og ungdomstrinn er ute i fjellet med overnatting høst og vinter.
Øvergård Montessoriskole har per 1. august 2008 57 elever fordelt på 1. til 10. trinn. Målt i elevtall, er skolen landets 5. største montessoriskole. Skolen ligger ca. 7 km fra Øverbygd sentrum, og ble opprettet i 2001 i nedlagte Øvergård skoles lokaler. Skolen drives etter Maria Montessoris pedagogiske prinsipper. Elevene er delt i 3 aldersblanda grupper, og undervisninga foregår i klasserom som er tilrettelagte montessorimiljø. Skolens satsningsområder er forøvrig friluftsliv og miljøvern. Øvergård Montessoriskole er kjent for å være en god montessoriskole – som er opptatt av å være tro mot Maria Montessoris filosofi.
Biblioteket i Øverbygd ligger på det mindre tettstedet Holt 5 kilometer fra Øverbygd sentrum. Det er også ett lite bibliotek på Bjørkeng Oppvekstsenter og på velferden i forsvaret.
Historie
Samene har hatt trekkruter gjennom Øverbygd og det er navngitt enkelte samiske leirplasser i området. Navngivingen på steder og fjell vil vanligvis ha et samisk navn i tillegg til det norske.
Store brakker for forlegning av befal og mannskaper ble etablert på Maukstadmoen. Det ble også bygget store lagerbrakker og et fryseri. På Holmen var det et tysk militært sykehus. En fangeleir for russiske krigsfanger lå omtrent i krysset ovenfor fotballbanen. En russisk sykeleir som ble kalt Russelasarettet lå på hinderbanen som ligger ned mot Holmen.
Det ble opprettet en gravplass for russiske krigsfanger på Haraldshaugen og det har vært funnet gravplasser bak Vårheimhaugen. Mesteparten av bygningsmassen ble revet etter frigjøringen. En del av trematerialene ble sendt nordover til Finnmark og brukt i gjenoppbygningen. I 1953 startet oppbygningen av leirområdet på nytt da det ble bestemt at en del av brigaden skulle legges til Øverbygd.
Opprinnelig var Øverbygd del av Målselv formannskapsdistrikt. Øverbygd ble skilt ut som egen kommune med 566 innbyggere 1. juli 1925. 1. januar 1964 ble Øverbygd og Målselv kommuner med tillegg av gården Skogli ved Heia i Balsfjord og Naveren og Målsnes i Malangen slått sammen til en ny enhet med navnet Målselv kommune. Øverbygd hadde ved sammenslåingen 1 232 innbyggere.
Det første postkontoret i Øverbygd lå på Skjold Gård. Gården ligger omtrent 2 kilometer sør for Øverbygd. Postkontoret lå i en del av det gamle trehuset som står på Skjold Gård den dag i dag. Den første poståpneren het - og mange historier er igjen etter han. I 1953 ble det opprettet et feltpostkontor på Maukstadmoen leir. Senere ble dette flyttet til sentrum av Øverbygd - omtrent hvor COOP nå. I dag har Shell-stasjonen på Øverbygd det lokale postkontoret.
Delområde Øverbygd
Øverbygd er dessuten ett av fire statistiske delområder i kommunen. Området omfatter kommunens østre del, inkludert Dividalen og Rostadalen, og har et areal på 2109,4 km².
Delområdet består av følgende åtte grunnkretser (innbyggertall 2011):
Utvikling i grunnkretsens folketall de senere år:
Glacier Express
Glacier Express er et ekspresstog i de sveitsiske Alpene som går fra St. Moritz til Zermatt via Chur, Disentis, Andermatt og Brig. På sommeren kjører ett tog fra St. Moritz og et annet fra Davos. De to sporene møtes mellom Chur og Disentis. Toget er ikke et ekspresstog i betydningen at det er snakk om et høyhastighetstog. Det er heller fordi det går sammenhengende over en lengre distanse uten at passasjerene må bytte tog.
Hele strekningen tar rundt syv og en halv time, og toget kjører da over 291 bruer og gjennom 91 tunneler. Det høyeste punktet på ruta er ved Oberalppasset, hvor banen har en høyde på 2 033 meter over havet. Toget hadde sin jomfrutur den 25. juni 1930. Det hadde avgang klokka 07.30, og hadde 70 passasjerer om bord. Toget kom fram til St. Moritz rundt 11 timer senere.
Frøy Aagre
Frøy Aagre (født 8. juni 1977 på Nøtterøy i Tønsberg) er en norsk jazzsaksofonist og komponist, inspirert av blant annet Dave Holland og Wayne Shorter.
Karriere
Musikken hennes karakteriseres som varm, harmonisk, overraskende og oppfinnsom. Hun har studert saksofon og komposisjon i Oslo, Birmingham, London, New York og Buenos Aires.
Aagre ble tildelt Statens kunstnerstipend for året 2005/2006.
Hun har gitt ut fire internasjonalt anerkjente album; Katalyze (2004), Countryside (2007), Cycle of Silence (2010) og Frøy Aagre Electric (2013), og har turnert blant annet i USA, Tyskland, England, Australia, Kina og India.
Transportdepartementet (USA)
Transportdepartementet (U.S. Department of Transportation) er et departement i den amerikanske regjeringen som ble opprettet 1. april 1967.
Departementet har 58 622 ansatte og et budsjett på 58 milliarder dollar.
Beleiringen av Petersburg
Beleiringen av Petersburg i Virginia i USA foregikk fra 15. juni 1864 til 25. mars 1865. Det var en rekke trefninger som sammen fikk dette navnet, men det var ikke en beleiring i egentlig militær forstand.
En periode på 10 måneder foregikk det skyttergravskrig for å sikre sørstatenes forsyningslinjer, noe som forespeilet det som kom til å skje på vestfronten under første verdenskrig senere.
Aman (IDF)
Aman er et hebraisk akronym for Israels militære etterretningstjeneste Agaf HaModiin (hebraisk: ), som er en del av Israels forsvar (IDF). Aman ble dannet i 1950, da etterretningsavdelingen ble uavhengig av IDFs generalstab. Aman er heller ikke en del av bakkestyrkene, marinen eller flyvåpenet. Organisasjonen hadde i 1996 totalt 7,000 ansatte, og ledes idag av generalmajor Hertzi HaLevi.
Jernbane i Sydney
Passasjernettverket
Passasjertransporten i Sydney drives av RailCorp under merkenavnet Cityrail. Togene er i drift 20 timer i døgnet og på hverdager frakter de over 900 000 passasjerer i døgnet. Nettverket består av 2 080 km med spor og 306 stasjoner. Mesteparten av pendlertogene passerer igjennom City Circle som er en hesteskoformet undergrunnslinje i Sydney sentrum. Det foreligger flere planer om å bygge ut undergrunnslinjer i Sydney. Selv om togene har samme frekvens som undergrunnsbaner i sentrum av Sydney er det få som benytter togene som undergrunnsbane, de er først og fremst pendlertog.
Tog
Alle passasjertogene i Sydney har dobbeltdekkervogner.
Leopoldina (Brasil)
Leopoldina er en kommune i delstaten Minas Gerais i sørøstregionen av Brasil.
Oker
Oker (av gresk ochros, «blekgul» ) er en naturlig forekommende brungul farge. Den er et leireslag som inneholder jernoksider som preger fargen. Leiren kan tørkes og finmales, og er da et anvendelig fargepigment. Den kan også brennes før knusingen og blir da ofte mørkere og mere rødgyllen. Oker har vært brukt som fargestoff fra førhistorisk tid. Knust rød oker ble strødd over de døde, både over hunder og mennesker i gravene deres. Oldtidens hulemalerier, som i Lascaux, var basert blant annet på oker.
Den samme leiren brukes til å brenne tegl, som gir brungul mur- eller takstein. Knust og finmalt teglstein revet (blandet) med linolje kan brukes som grunning for malerarbeid.
Jerninnholdet kan variere, slik at fabrikker som lager kunstnerfarger enten må blande pigmenter fra forskjellige steder for å få fram den samme fargetonen, eller, som mange gjør, blande den kunstig ved å bruke andre og mer fargestabile pigmenter.
Ladislaus Bortkiewicz
Ladislaus Bortkiewicz (født 7. august 1868 i St. Petersburg, Russland, død 15. juli 1931 i Berlin, Tyskland) var en russisk økonom, matematiker og statistiker av polsk avstamning.